ג'יימס טראסלו אדמס

ג'יימס טראסלו אדמס (באנגלית: James Truslow Adams; 18 באוקטובר 1878 – 18 במאי 1949) היה פובליציסט והיסטוריון פופולרי של ההיסטוריה של ארצות הברית. על אף שלא הייתה לו השכלה פורמלית בהיסטוריה, נחשבים ספריו, בעיקר הטרילוגיה על תולדות ניו אינגלנד והספר "האפוס של אמריקה" לספרי יסוד בתחום.

תולדות חייו
אדמס (אין קשר משפחתי לג'ון אדמס) נולד בברוקלין, ניו יורק למד במכון הפוליטכני של ניו יורק ובאוניברסיטת ייל. בשנת 1900 החל לעבוד בבנק השקעות והיה לשותף בפירמה. 

בשנת 1912 החליט שהרוויח דיו ופנה לעסוק במחקר ובכתיבה היסטורית. במלחמת העולם הראשונה כבר נחשב לאינטלקטואל בולט והיה חבר בצוות המשא ומתן לשלום של אדוארד האוס ובצוות החשיבה של הנשיא וודרו וילסון לגיבוש העקרונות האמריקאים האוניברסליים לקראת ועידת השלום בפריז (1919) והקמת חבר הלאומים. כמו כן היה חבר המשלחת האמריקאית לוועידת שיחות השלום בפריז והממונה על המיפוי.

בשנת 1921 יצא לאור הספר הראשון בסדרת ספריו על ההיסטוריה של ניו אינגלנד, ייסוד ניו אינגלנד, שזכה בפרס פוליצר. עד 1926 הוציא עוד שני כרכים של ההיסטוריה של ניו אינגלנד. ספרו הבא, היסטוריה חברתית של אמריקה הקולוניאלית הבריטית, Provincial Society, 1690-1763, זכה לשבחים. הספר "האפוס של אמריקה" מ-1931 מסכם למעשה את הנרטיב המרכזי בהיסטוריוגרפיה של ארצות הברית. הספר היה רב-מכר עולמי ותורגם גם לעברית. בספר זה טבע את המונח "החלום האמריקאי" והגדירו כחזון של חיי עושר ושגשוג והזדמנויות לכל, בהתאם ליכולתו של הפרט להשיגם.

בשנות ה-40 של המאה ה-20 היה עורך משותף של המילון רב-הכרכים להיסטוריה אמריקאית, של האטלס להיסטוריה אמריקאית ושל האלבום להיסטוריה אמריקאית בארבעה כרכים.

אדמס היה כותב פורה של מאמרים רבים בעיתונות ובכתבי עת על נושאים היסטוריים שונים ופרסם 21 מונוגרפיות.

משנת 1930 היה חבר האקדמיה האמריקנית לאמנויות ולספרות .

ספריו
 The Founding of New England (1921) – זוכה פרס פוליצר
 Revolutionary New England (1923)
 New England in the Republic (1926)
 Provincial Society (1690-1763) (1927)
 Our Business Civization (1929)
 The Adams Family (1930)
 The Epic of America (1931). Simon Publications 2001 paperback:  – ג'יימס טראסלו אדמס, האפוס של אמריקה, מוסד ביאליק, תרגום ראובן גרוסמן, בעריכת נתן ביסטריצקי; מהדורה ראשונה תש"ח. 
 The March of Democracy (2 vols. 1932-1933)
 Justice Without (1933)
 Henry Adams (1933)

לקריאה נוספת

קישורים חיצוניים

 
 ציטוטים

הערות שוליים

ניו יורק: אישים
היסטוריונים אמריקאים
אוטודידקטים אמריקאים
פובליציסטים אמריקאים
ביוגרפים
חברי האגודה המלכותית לספרות
בוגרי אוניברסיטת ייל
אמריקאים ממוצא ונצואלי
זוכי פרס פוליצר: היסטוריה אמריקאית
אמריקאים שנולדו ב-1878
אמריקאים שנפטרו ב-1949